open-index/open-wikipedia-markdown huggingface dataset:
Deferoksamiini

**Deferoksamiini** (myös *desferrioksamiini B*, *desferoksamiini B*, DFO-B, DFOA, DFB) on bakteerin tuottama rautaa sitova orgaaninen yhdiste. Sitä tuottaa actinobacteria *Streptomyces pilosus*. Sitä käytetään lääketieteessä kelatoivana yhdisteenä poistamaan ylimääräistä rautaa elimistöstä, kuten esimerkiksi hemokromatoosin ja hemosideroosin hoidossa. Deferoksamiini ottaa rautaa ferritiinistä ja hemosideriinistä, mutta ei sytokromientsyymeistä, hemoglobiinista eikä transferriinista. Sitä käytetään akuutin rautamyrkytyksen hoidossa, varsinkin lapsilla. Sitomalla itseensä ylimääräistä rautaa, joka poistuu elimistöstä virtsan mukana, se suojaa elimiä kuten maksaa ja munuaisia. Deferoksamiinin anto akuuttiin myrkytykseen voi värjätä virtsan pinkin punertavaksi. Deferoksamiini imeytyy huonosti, ainoastaan n. 15-prosenttisesti suun kautta annettuna, joten parenteraalinen antotapa on suositeltavin.

Deferoksamiinia voidaan myös käyttää alumiinimyrkytyksen hoitoon joillakin potilailla. Ainakaan USA:ssa terveysviranomainen FDA ei ole sitä kuitenkaan tällaiseen käyttöön hyväksynyt.

Deferoksamiini on WHO:n listalla yhteiskunnalle tärkeimmistä lääkkeistä.

## Lähteet
Artur Lauta

**Artur Lauta** (s. 14. helmikuuta 1996 Omsk, Venäjä) on venäläinen jääkiekkoilija, joka pelaa VHL-joukkue Ižstal Iževskissa. Hän on pelipaikaltaan laitahyökkääjä ja laukoo oikealta.

## Lähteet
*
The Address Downtown Dubai

**The Address Downtown Dubai** on hotelli ja asuintalo Dubain keskustassa Arabiemiraateissa. Rakennuksessa on 63 kerrosta.

Pilvenpiirtäjässä syttyi tulipalo 31. joulukuuta 2015, ja kovan tuulen vuoksi palo levisi nopeasti rakennuksessa. Siinä olevan sammutusjärjestelmän piti estää palon leviäminen sisätiloissa. Kaikki rakennuksessa olleet saatiin pelastettua, mutta yksi kuoli sydänkohtaukseen. Palo syttyi 20. kerroksen kohdalla. CNNN:n mukaan palon aiheutti palava verho.

## Lähteet

## Aiheesta muualla
Louie Belpedio

**Louis Belpedio** (s. 14. toukokuuta 1996 Skokie, Illinois, Yhdysvallat) on yhdysvaltalainen jääkiekkopuolustaja, joka pelaa NHL-joukkue Montreal Canadiensissa. Wild on varannut hänet. Minnesotan faniyhteisö on jo antanut hänelle lempinimen "King".

## Lähteet

*
Wilhelm Vatke

**Wilhelm Vatke** (1806–1882) oli saksalainen, Hegelin koulukuntaan kuulunut teologi ja vuodesta 1837 professori Berliinissä. Vuonna 1835 hän kertoi, että hänen käsittääksensä Vanhan testamentin kulttilaki kuuluu Israelin kehityksen loppupuoleen. Tämä käsitys tuli olemaan tavanomainen pentateukkikritiikissä.

## Lähteet
Dmytro Timashov

**Dmytro Timashov** (, s. 1. lokakuuta 1996 Kirovohrad, Ukraina) on ukrainalais-ruotsalainen jääkiekkoilija. Timashov on pelipaikaltaan vasen laitahyökkääjä.

## Ura
### Seuraura
Ukrainalaissyntyinen Timashov muutti Ruotsiin 7-vuotiaana. Hän aloitti jääkiekkoilun Sollentuna HC:ssä ja edusti juniorina myös Nacka HK:ta, josta hän siirtyi 14-vuotiaana kaudeksi 2011–2012 SDE HF:ään. Hän siirtyi kuitenkin kesken kauden Djurgårdens IF:ään, jonka U16-junioreiden paras pistemies hän oli tehoilla 7+8=15. Hän voitti kauden päätteeksi U16 SM:n mestaruuden. Kesken kauden 2012–2013 Timashov siirtyi Djurgårdenista MODO Hockeyn junioreihin, jossa hän voitti kauden päätteeksi sekä J20 SuperElitin että J18 Allsvenskanin hopeaa.

Salavat Julajev Ufa varasi Timashovin 54. pelaajana . Kaudella 2013–2014 hän debytoi miesten peleissä. Timashov pelasi MODO:n SHL-joukkueessa kolme ottelua, joissa hän teki yhden syöttöpisteen. Hän teki SHL-debyyttinsä 1. lokakuuta 2013 HV71:tä vastaan. Timashov pelasi kauden aikana miesten pelejä myös yhteensä kymmenen ottelun verran lainalla sarjatasoa alempana HockeyAllsvenskanin Mora IK:ssa ja IF Björklövenissä. Suurimman osan kaudestaan hän pelasi kuitenkin MODO:n J20-junioreissa, joiden paras syöttäjä ja toiseksi paras pistemies Timashov oli tehoilla 12+29=41. Hän vahvisti myös seuran J18-junioreita, jossa hän voitti kauden päätteeksi J18 Allsvenskanin mestaruuden.

QMJHL-joukkue Québec Remparts varasi Timashovin 95. pelaajana . Hän siirtyi joukkueeseen kaudeksi 2014–2015 ja oli Rempartsin paras pistemies ja syöttäjä tehoilla 19+71=90. Timashov palkittiin koko QMJHL:n parhaana tulokkaana Michel Bergeron Trophylla ja valittiin tulokkaiden tähdistökentälliseen. Hän voitti kauden päätteeksi liigan mestaruuden, President's Cupin. Memorial Cup -turnauksessa Timashov jakoi Rempartsin sisäisen maalipörssin voiton Adam Ernen kanssa kolmella osumallaan.

Toronto Maple Leafs varasi Timashovin NHL:ään viidennellä kierroksella 125. pelaajana . Hän teki saman vuoden marraskuussa seuran kanssa kolmivuotisen tulokassopimuksen. Kesken kauden 2015–2016, tammikuussa 2016, Québec Remparts kauppasi Timashovin Shawinigan Cataractesiin vaihdossa kesän 2017 ensimmäisen ja kolmannen kierroksen sekä kesän 2018 kolmannen kierroksen varausvuoroon. Timashov sijoittui QMJHL:n kevään 2016 pudotuspelien pistepörssissä kolmanneksi tehoilla 13+15=28.

Helmikuussa 2020 Timashov siirtyi waiwers-listan kautta Detroit Red Wingsin organisaatioon.

Joulukuussa 2020 Red Wings kauppasi Timashovin pelaajaoikeudet New York Islandersiin.

### Maajoukkueura
Timashov pelasi alle 20-vuotiaiden MM-kilpailuissa vuonna 2016. Hänet valittiin turnauksen Sveitsiä vastaan pelatun avausottelun päätteeksi Ruotsin ottelun parhaaksi pelaajaksi. Timashov pelasi myös alle 18-vuotiaiden Ivan Hlinkan muistoturnauksessa vuonna 2013 sekä samana vuonna World U-17 Hockey Challengessa. Yhteensä hän on pelannut 17 nuorten ja 26 poikien maaottelua.

## Tilastot

## Lähteet

## Aiheesta muualla
*
*
*Dmytro Timashov QMJHL:n sivustolla
Ikuisesti nuori (televisio-ohjelma)

**Ikuisesti nuori** on tositelevisioohjelma, jossa seurataan viiden nuoren ja vanhan yhteistä ajan vietettä Rukalla. Ohjelma perustuu amerikkalaiseen Forever Young -formaattiin. Ensimmäinen jakso esitettiin Sub-kanavalla 15. lokakuuta 2015.

## Ensimmäinen tuotantokausi
Ensimmäinen tuotantokausi alkoi Sub-kanavalla 15. lokakuuta 2015. Ohjelmaan ilmoittautuneet nuoret ja vanhat olivat.
* Tanita, 20
* Nikon, 22
* Aleksi, 23
* Totte, 25
* Alexandra, 25
* Pertti, 69
* Harry, 76
* Toivo, 84
* Marja-Terttu, 69
* Kaarina Turunen, 73

## Lähteet
Aleksandr Polunin

**Aleksandr Polunin** (s. 25. toukokuuta 1997 Moskova, Venäjä) on venäläinen jääkiekkoilija, joka pelaa KHL-joukkue Amur Habarovskissa. Hän on pelipaikaltaan laitahyökkääjä. Polunin laukoo oikealta.

## Lähteet
*
Christian Dvorak

**Christian Dvorak** (s. 2. helmikuuta 1996 Frankfort, Illinois, Yhdysvallat) on yhdysvaltalainen jääkiekkoilija, joka pelaa NHL-joukkue Philadelphia Flyersissa. Hän on pelipaikaltaan laitahyökkääjä, mutta osaa pelata myös keskellä.

## Ura
Arizona Coyotes varasi Dvorakin  toisella kierroksella. Huhtikuussa 2015 hän solmi kolmivuotisen sopimuksen Coyotesin kanssa. Tuon jälkeen hän pelasi kaksi ottelua AHL:ssä Portland Piratesin paidassa, ennen kuin palasi London Knightseihin.

Kauden 2015–2016 alussa Dvorak nimettiin London Knightsin varakapteeniksi. Hän löi aiemmat ennätyksensä samalla kaudella saalistaen 121 tehopistettä.

Syyskuussa 2021 Coyotes kauppasi Dvorakin Montreal Canadiensiin vaihdossa ensimmäisen kierroksen varausvuoroon vuoden 2022 varaustilaisuudessa ja toisen kierroksen varausvuoroon vuoden 2024 varaustilaisuudessa. 

Heinäkuussa 2025 Dvorak teki vapaana agenttina Philadelphia Flyersin kanssa vuoden mittaisen ja 5,4 miljoonan dollarin arvoisen sopimuksen. Tammikuussa 2026 Dvorak solmi Flyersin kanssa viisivuotisen ja yhteensä 25,75 miljoonan dollarin arvoisen jatkosopimuksen.

Dvorak on edustanut Yhdysvaltoja vuoden 2016 nuorten MM-kisoissa, jossa hän auttoi joukkueensa pronssille.

## Tilastot

## Lähteet
*
*

### Viitteet
Cora Sandel

**Cora Sandel**, oik. **Sara Cecilia Görvell Fabricius** (20. joulukuuta 1880 Oslo, Norja – 3. huhtikuuta 1974 Uppsala, Ruotsi) oli norjalainen kirjailija ja taidemaalari. Hän asui ja työskenteli suurimman osan aikuisiästään Ranskassa ja Ruotsissa.  

## Henkilöhistoria
Sandelin isä oli alkujaan meriupseeri, kunnes hän siirtyi virkamieheksi Tromssaan. Sandel lähti 24-vuotiaana Pariisiin opiskelemaan maalausta, josta hän siirtyi lyhyen avioliittonsa jälkeen lapsensa kanssa ensin Bretagneen ja sitten Uppsalaan Ruotsiin. Ensimmäisen teoksensa hän julkaisi vasta 46-vuotiaana, se oli romaanitrilogian *Alberte og Jakob* (1926) ensimmäinen osa. Hän oli kuitenkin jo sitä ennen julkaissut novelleja lehdissä. Henkilönä Sandel suojeli tarkasti yksityisyyttään ja eli varsin eristäytynyttä elämää.   

## Teokset
Sandelin teoksia ovat muun muassa:
* *Alberte og Jakob*, romaani, 1926 (suom. *Alberte ja Jakob*)
* *En blå sofa*, novelleja, 1927
* *Alberte og friheten*, romaani, 1931 (suom. *Alberte ja vapaus*)
* *Carmen og Maja*, novelleja, 1932
* *Flukten fra Amerika*, novelleja, 1937
* *Bare Alberte*, romaani 1939 (suom. *Alberte on yksin*)
* *Dyr jeg har kjent*, novelleja, 1945
* *Kranes konditori*, romaani, 1946 (suom. *Kranen kahvila*)
* *Figurer på mørk bunn*, novelleja, 1949

### Suomennetut teokset
* Kranen kahvila; suom. Vilho Hokkanen, Helsinki: Tammi 1949
* Alberte ja Jakob (Alberte og Jakob); suom. Kyllikki Mäntylä, Helsinki: WSOY 1956
* Alberte ja vapaus (Alberte og friheten); suom. Kyllikki Mäntylä, Helsinki: WSOY 1956
* Alberte on yksin (Bare Alberte); suom. Kyllikki Mäntylä, Helsinki: WSOY 1956

;Lyhytproosa
* Numero 31 (Nr 31), teoksessa: *Aikamme parhaita rakkauskertomuksia*, toim. Erkki Reenpää, Helsinki: Otava 1954
* Amorin tiet, suom. Toini Havu, teoksessa: *Kaikkien aikojen rakkaus*, toim. Toini Havu, Helsinki: Tammi 1963
* Rouva orava, satu, teoksessa: *[[Aarteiden kirja|Aarteiden kirja. 7]]*, Helsinki: WSOY 1959

## Lähteet

## Aiheesta muualla
* Norsk Biografisk Leksikon, Cora Sandel
Operail

**Operail** (vuosina 2009–2018 **EVR Cargo**) on virolainen Virossa, muualla Baltiassa, Venäjällä ja Suomessa tavaraliikennettä sekä tavaravaunujen ja veturien vuokrausta harjoittava rautatieyhtiö. Operail on Viron suurin tavaraliikennöitsijä. Sen omistaja on Viron valtio. Suomessa toimii kolme konsernin yhtiötä.

## Historiaa
Eesti Raudteen tavarankuljetus erotettiin vuonna 2009 omaksi liiketoiminnakseen, EVR Cargoksi. Itsenäinen osakeyhtiö perustettiin vuonna 2012. Yhtiön historia juontaa 1870-luvulle, jolloin rautatieliikenne Virossa alkoi.

## Toiminta Virossa
Operail on tavaraliikennöitsijä sekä tavaravaunujen ja vetureiden vuokraaja. Suurin osa yhtiön liikenteestä (71&nbsp;% vuonna 2019) on kauttakulkuliikennettä Muugan ja Sillamäen satamien kautta.

Yhtiön kuljettama tavaramäärä oli vuonna 2019 13,2 milj. tonnia. Määrä nousi vuodesta 2018 0,2 milj. tonnia. Rahdista 8,1 milj. tonnia oli Venäjän-kauttakulkuliikennettä ja 1,6 milj. tonnia Valko-Venäjän-liikennettä.
 
Yhtiön liikevaihto oli vuonna 2019 75 miljoonaa euroa.

### Junakalusto
Operaililla on 64 veturia ja 3&nbsp;500 tavaravaunua. 

## Operail Suomessa

Operaililla on Suomessa rekisteröityneenä kolme yritystä: AS Operail, Operail Leasing Finland Oy ja Operail Finland Oy. 

### Operail
Virolainen AS Operail harjoittaa Suomessa huolinta- ja rahtaustoimintaa.

### Operail Leasing Finland
Operail Leasing Finland Oy vuokraa tavaravaunuja Suomessa toimivien teollisuusyritysten käyttöön. Yhtiö on toiminut vuodesta 2019 alkaen.

### Operail Finland
Operail Finland Oy on tavaraliikenteen harjoittaja. Se aloitti kaupallisen liikenteen 3. marraskuuta 2020. Yhtiö on hankkinut yhdeksän Dr20-dieselveturia sekä kolme Dr21-dieselveturia. Dr20-vetureita testattiin elokuussa 2020 muun muassa Savon radalla.

### Vetäytyminen Suomesta

Lokakuussa 2022 Operail ilmoitti vetäytyvänsä Suomesta. Vetäytymisen syynä kerrottiin olevan toiminnan keskittäminen yhtiön kotimaahan.

Tammikuussa 2023 Nurminen Logistics ilmoitti ostavansa Operail Finlandin ja siirtävän omistuksen North Rail Holding oy:n alaiseksi. 

## Lähteet
*

### Viitteet

## Aiheesta muualla
*Operailin kotisivut , ,
Lentolehtinen

**Lentolehtinen** on laajaan jakeluun tarkoitettu suppea ja halpa painotuote, pienpainate, joita käytetään muun muassa tiedottamisen, mainonnan sekä poliittisen viestinnän ja propagandan välineenä. Lentolehtisestä käytetään myös sanaa **lennäkki**.

Lentolehtisten valmistajat ja jakelijat voivat olla valtioiden propagandakoneistoja, yksityisiä kansalaisia, poliittisia, uskonnollisia ja muita eturyhmiä tai kaupallisia organisaatioita. Niiden tarkoituksena voi olla niin tuote- tai palvelumainonta tai propaganda, kuten myös esimerkiksi uusien jäsenten värvääminen organisaatioihin tai vaalikampanjoiden yhteydessä äänestäjien hankkiminen.

Lentolehtisiä voidaan jakaa muun muassa yleisötilaisuuksissa ja tapahtumissa tai postitse. Ilmailun kehittymisestä lähtien lentolehtisiä on jaettu muiden jakelutapojen ohella myös pudottamalla niitä lentokoneista. Nimitys "lentolehtinen" (engl. *flyer*) on kuitenkin tätä jakelumuotoa vanhempi ja liittyy materiaalin nopeaan levittämiseen.

Historiallisten arkkiviisujen muoto ja jakelutapa muistuttavat lentolehtistä. Julkaisumuodon käyttö tunnetaan jo kirjapainon alkuajoilta, 1500-luvulta.

Isovihan ajalta tunnetaan lentolehtinen, jonka otsikko suomeksi kuuluu: "Uusimmat kertomukset
Torniosta viimekuluneiden helmikuun 16 ja maaliskuun 16 päiviltä 1715". 

Tietotekniikan kehittymisen myötä julkaisuohjelmat ja internet ovat luoneet uusia mahdollisuuksia tuottaa ja käyttää lentolehtisten kaltaisia tuotteita.
## Lähteet

## Kirjallisuutta
* 
*
Anitra Invenius

**Anitra Invenius** (s. 12. joulukuuta 1942 Helsinki) on suomalainen näyttelijä ja teatteriohjaaja. Invenius tunnetaan puheteatterin ohella televisiorooleistaan, kuten 1970-luvun suositusta *Naapurilähiö*-sarjasta. Hän on näytellyt sekä suomeksi että ruotsiksi.

## Ura
### Teatteri
Anitra Inveniuksen vanhemmat olivat tanssitaiteilijat Ester Gustavsson (Essi Invenius) ja Keijo Invenius. Hän suoritti opintoja Svenska Teaternin oppilaskoulussa 1962–1965. Invenius näytteli Intimiteatterissa 1971–1975, Penniteatterissa 1975–1978, Rovaniemen Teatterissa 1979–1981 ja Porin Teatterissa vuodesta 1981. Vierailuja hän teki muun muassa Samppalinnan ja Pyynikin kesäteattereihin.

Inveniuksen näyttämötaiteellisia tehtäviä ovat muun muassa *[[Pohjalaisia (näytelmä)|Pohjalaisten]]* Liisa ja *[[Kuningas Lear]]in* Cordelia. Muista rooleista mainittakoon Johanna näytelmässä *Bror och syster* ja Edith näytelmässä *Dagarna genom kattens öga*.

Inveniuksen ohjaustöihin kuuluu ruotsinsuomalaisen Uuden Teatterin tuotantoja, kuten *Suomen taivas* (2007).

### Elokuvat ja televisiotyöt
Anitra Invenius esitti pikkutyttöä Ossi Elstelän musiikkipitoisessa sotilasfarssissa *[[Serenaadiluutnantti]]* vuonna 1949. Hänen äitinsä Essi Invenius näytteli pienen sivuroolin samassa elokuvassa. Anitra Inveniuksen ensimmäinen aikuisiän elokuvarooli on nuori nainen saarella Maunu Kurkvaaran draamassa *[[Meren juhlat]]* vuonna 1963, hänen silloisella puolisollaan Pertti Roiskolla on myös pieni rooli samassa elokuvassa. Sittemmin Invenius on näytellyt useissa televisiotuotannoissa. Hänen televisiotehtäviään ovat muun muassa Paula Takala Mainostelevision *[[Naapurilähiö]]ssä* ja roolit useissa ruotsinkielisissä televisioelokuvissa, kuten Estherin rooli Åke Lindmanin ohjaamassa tuotannossa *Romeo, Julia och mörkret* vuodelta 1968.

## Perhe-elämä
Anitra Invenius oli aviossa näyttelijä Pertti Roiskon kanssa 1961–1974. Liitosta syntyivät lapset Janina Roisko (1965) ja Kira Roisko (1967).

## Filmografia
### Valkokangaselokuvat
*Serenaadiluutnantti (1949)
*Meren juhlat (1963)

### Televisiotuotannot
*Gehenna (1966)
*Inga ljus (1966)
*Jean-Paul Marat förföljd och mördad så som det framställs av patienterna på hospitalet Charenton under ledning av herr de Sade (1967)
*Romeo, Julia och mörkret (1968)
*Tarinatalo (1967–1969)
*Naapurilähiö (1973–1976)
*Teatterituokio (1974)
*Juhani (1977)
*Dagarna genom kattens öga (1978)
*Teatterituokio (1978)
*Oman onnensa seppä (1978)
*Högaktningsfullt J. L. Runeberg (1979)
*Onnellinen mies (1979)
*Kotirauha (1983)
*Saaristolaislääkäri (Skärgårdsdoktorn) (1997)

## Lähteet
*Suomen teatterit ja teatterintekijät - Yhteisö- ja henkilöhakemisto, toim. Martin, Timo; Niemi, Pertti ja Tainio, Ilona, Kustannusosakeyhtiö Tammi, Helsinki 1974, 
*Suomen teatterit ja teatterintekijät 1983 - Yhteisö- ja henkilöhakemisto, toim. Tainio, Ilona, Kustannusosakeyhtiö Tammi, Helsinki 1983, 

### Viitteet

## Aiheesta muualla
*Yle Elävä Arkisto: Onnellinen mies
*Sisuradio
*Suomen suurlähetystö Tukholma
Jokin ihmisessä

**Jokin ihmisessä** on Mika Waltarin pienoisromaani, jonka hän julkaisi omakustanteena 1944. 

## Tarina
Pienoisromaanin kertoja on väkivaltainen rikollinen nimeltään Kauko, joka rakastuu nuorena miehenä naapurin tyttöön, Osmiin. Kauko ei välitä yhteiskunnan säännöistä tai moraalista, vaan elää hetkessä osaamatta rakentaa itselleen tulevaisuutta. Vankilasta vapautunut Kauko ei voi saada Osmia mielestään, vaikka Osmi on jo mennyt naimisiin ja perustanut perheen. Tarina on tyyliltään realistinen ja yhteiskunnallinen rakkauskertomus, joka sijoittuu aikaan ennen ja jälkeen Suomen itsenäistymisen Helsingissä, Viipurissa ja Pietarissa.

## Julkaisu
Waltari tarjosi WSOY:lle kesällä 1939 kokoelmaa, joka oli muuten samanlainen kuin 1978 ilmestynyt, mutta *Kultakutrin* sijasta siinä oli *Sellaista ei tapahdu*. Kustantaja kuitenkin torjui kokoelman: ”..ne kaikki samalla ovat erinomaisen epämiellyttäviä ja että niissä tämän tästä löytää sairaalloisia piirteitä, joita ei meillä ole syytä tuoda kirjallisuuteen”. Lopuksi Yrjö Jäntti toivoi, ettei Waltari pahastuisi päätöksestä. Waltari jatkoi tekstien hiomista ja julkaisi ne sitten lehdissä ja omakustanteina.

Myöhemmin teksti ilmestyi WSOY:n kustantamana kokoelmassa *Kuun maisema* 1953 ja  vuonna 1978 WSOY julkaisi sen yhteisniteenä pienoisromaanien *Vieras mies tuli taloon*, *Ei koskaan huomispäivää*, *Kultakutri* ja *Fine van Brooklyn* kanssa otsikolla *Mika Waltarin teoksia*.

## Kritiikki
Teosta ovat kiitelleet niin V. A. Koskenniemi aikanaan kuin myöhemmätkin kirjoittajat.

## Sovitukset
Aarne Tarkas on ohjannut sen pohjalta vuonna 1956 samannimisen elokuvan.

## Lähteet
Katastrofin anatomia

**Katastrofin anatomia** on dokumentaarinen televisiosarja, jossa seurataan jokaisessa jaksossa yhden eniten suomalaisia koskettaneita suuronnettomuuksia. Ohjelman juontaja toimii Antti Reini. Ensimmäinen jakso esitettiin Nelonen-kanavalla syksyllä 2015. Toinen tuotantokausi esitettiin keväällä 2017.

## Ensimmäinen tuotantokausi

## Toinen tuotantokausi

## Lähteet
Nimeni on Moore, Roger Moore

**Nimeni on Moore, Roger Moore** (*My Word Is My Bond*) on Roger Mooren vuonna 2008 ilmestynyt muistelmateos.

Roger Mooren muistelmat julkaistiin nimellä *My Word Is My Bond* vuonna 2008. Mooren avustaja Gareth Owen on toimittanut kirjan. Like julkaisi teoksen suomeksi nimellä *Nimeni on Moore, Roger Moore* vuonna 2009. Kirjan suomensi Sirkka Tuovinen. Moore tuli Helsinkiin markkinoimaan teosta, minkä myötä se sai julkisuutta ja menestyi Suomessa.

Hannu Waarala kirjoittaa arvostelussaan *[[Keskisuomalainen|Keskisuomalaisessa]]*, että teos ”on kirjoitettu löysin rantein ja ironinen pilke silmäkulmassa” eikä Moore korosta itseään. Waaralan mukaan Mooren huumori on englantilaiseen tapaan ”kuivaa ja älykästä” ja hyödyntää tilannekomiikkaa. Teoksessa on hauskoja ja eläviä kuvauksia ihmisistä ja elokuvanteosta, mutta ei juoruja. Waaralan mielestä Moore esiintyy muistelmissaan maailmanmiehenä ja tyyliniekkana. Elokuvauutiset.fin arvostelun mukaan kirja on kirjoitettu viihdyttävällä tavalla ja se kertoo mielenkiintoisia tietoja jokaisesta tunnetusta elokuvasta, jossa Moore on näytellyt.

## Lähteet
Vähävirtsaisuus

**Vähävirtsaisuus** eli **oliguria** on elimistön tila, jossa vuorokautinen virtsan määrä on vähemmän kuin 400 ml. Vähävirtsaisuutta voi aiheuttaa elimistön kuivuminen (dehydraatio), hypovoleeminen shokki, munuaisten vajaatoiminta tai jokin muu munuaisten toiminnan häiriö, vatsakalvontulehdus ja useat muut sairaudet.

Oligurian äärimmäinen muoto on anuria, jossa virtsaneritystä ei ole ollenkaan, tai se on erittäin vähäistä (vähemmän kuin 100 ml/vrk.).

## Katso myös
* Virtsaumpi

## Lähteet
Liisa Eskola

**Liisa "Folk Liisa" Eskola** (s. 1953) on suomalainen muusikko. Hän on laulanut ja soittanut kitaraa yhtyeessä Ajopuut sekä duona Tuomari Nurmion kanssa. Folk Liisan ja Tuomari Nurmion duoalbumi Ihmemaassa julkaistiin 1. tammikuuta 2016. Nurmion kanssa vuodesta 2008 keikkaillut Eskola on esiintynyt myös nimillä Tohtori Eskola, Dr. Liza ja Tohtori L. 

## Lähteet
Kuubanpeukaloinen

**Kuubanpeukaloinen** (*Ferminia cerverai*) on peukaloisten heimoon kuuluva varpuslintu.

## Levinneisyys
Kuubanpeukaloista tavataan Kuubassa Zapata-nimisellä kosteikkoalueella, ja sen levinneisyysalueen pinta-ala on noin 940 km2. Laji on luokiteltu erittäin uhanalaiseksi, koska sen levinneisyysalue ja todennäköisesti myös populaatio ovat hyvin pienet.

## Lähteet
Nino Martoglio

**Nino Martoglio** (3. joulukuuta 1870 Belpasso, Catanian maakunta – 15. syyskuuta 1921 Catania) oli italialainen toimittaja, kirjailija ja elokuvaohjaaja.

Martoglio syntyi toimittajan ja alakoulun opettajan perheeseen. Hän opiskeli merenkulkua, mutta siirtyi sittemmin toimittajaksi. Martoglio kirjoitti murrerunoja ja työskenteli vuodesta 1903 lähtien näytelmäkirjailijana sekä sisilialaisten teatteriseurueiden ohjaajana ja johtajana. Vuonna 1910 hän perusti oman teatterin Roomaan ja aloitti pitkäaikaisen yhteistyön Luigi Pirandellon kanssa. Vuosina 1913–1914 Martoglio työskenteli elokuvaohjaajana. Hänen tunnetuin elokuvansa on neorealismin edeltäjänä pidetty *[[Sperduti nel buio]]* (1914). Tuotannossaan Martoglio kuvaa yhteiskunnan vähäosaisia toisinaan intohimoisen tunteellisesti ja runollisesti, toisinaan groteskin satiirin ja farssin keinoin.

## Lähteet
Kauhukeittiö (kausi 14)

**Kauhukeittiö** on yhdysvaltalainen televisioformaatti, jossa Gordon Ramsay etsii uutta ravintolapäällikköä tulevaan ravintolaansa. Kaudella 14 ohjelman voittaja pääsi johtamaan atlanticcityläistä miljardin dollarin Caesars Atlantic City -kasinohotellin ravintolaa. Kausi esitettiin Yhdysvalloissa FOX-kanavalla 3. maaliskuuta – 9. kesäkuuta 2015.

## Henkilökunta
* Gordon Ramsay, keittiömestari, keittiöpäällikkö ja ohjelman juontaja.
* James Avery. apulaiskeittiöpäällikkö/sinisen ryhmän johtaja.
* Andrea "Andi" Van Willigan, apulaiskeittiöpäällikkö/punaisen ryhmän johtaja.
* Marino Monferrato, hovimestari.

## Kilpailijat
Kilpailijat jaettiin joukkueisiin sukupuolen mukaisesti.

### Sininen joukkue
* Cameron Spagnolo, 33, banquet chef.
* Michael Dussault, 38, vanhempi keskuskokki.
* Brendan Pelley, 34, apulaiskokki.
* Bret Hauser, 30, apulaiskeittiöpäällikkö.
* Adam Livow, 31, huvipuistokokki.
* Randall "Randy" Bell, 45, linjastokokki.
* Joshua "Josh" Trovato, 24, apulaiskokki.
* Nicholas "Nick" Peters, 25, yksityiskokki.
* Millard "Milly" Medley, 33, apulaiskokki.

### Punainen joukkue
* Chrissa Schmerler, 34, ruokarekan kokki/ omistaja.
* Mieka Houser, 25, apulaiskeittiöpäällikkö.
* Monique Booker, 23, linjastokokki.
* Sarah Baumert, 27, kokkikouluttaja.
* Christine Hazel, 30, banquet chef.
* Alison Rivera, 27, apulaiskeittiöpäällikkö.
* Michelle Tribble, 22, linjastokokki.
* Torrece "T" Gregoire, 31, linjastokokki.
* Meghan Gill, 28, apulaiskokki. (voittaja)

### Musta joukkue (top 6)
* Josh Trovato 
* Nick Peters
* Milly Medley
* Michelle Tribble
* T Gregoire
* Meghan Gill

### Finaalin joukkueet
**Meghan Gillin joukkue**
* Josh Trovato
* Alison Rivera
* Randy Bell
* Michelle Tribble

**T Gregoiren joukkue**
* Christine Hazel
* Milly Medley
* Nick Peters
* Adam Livow

## Katso myös
* Kauhukeittiö

## Lähteet
Kennosammakko

**Kennosammakko**, aiemmin **kennokonna** tai **tähtisormisammakko** (*Pipa pipa*) on Etelä-Amerikassa esiintyvä kennosammakkolaji. Eniten kennokonnaa esiintyy Amazonin sademetsän alueella Brasiliassa ja Kolumbiassa.

## Lisääntyminen
Koiras hedelmöittää munat, jotka asetetaan naaraan selkään. Naaras hautoo munia selässään ja luo kennoston, jossa poikaset kehittyvät nuijapäiksi ja lopulta täysikasvuisiksi. Kooltaan täyskasvuinen kennokonna on yleensä noin 15 senttimetriä. Konnalla ei ole kieltä eikä hampaita.

## Lähteet

## Aiheesta muualla
*iNaturalist: ''Pipa pipa''
*Sammakkolampi: Kennokonna (''Pipa pipa'') 
*Mikko's Phylogeny Archive: Pipidae – tongueless frogs
*ITIS: Pipa pipa 
*UniProt: Taxonomy - Pipa pipa 
*Global Biodiversity Information Facility (GBIF): Pipa pipa 
*University of Michigan, Animal Diversity Web (ADW): Pipa pipa
Joe Hicketts

**Joseph Hicketts** (s. 4. toukokuuta 1996 Kamloops, BC, Kanada) on kanadalainen jääkiekkopuolustaja, joka pelaa NHL-joukkue Minnesota Wildissa.

## Lähteet
*
Starship (yhtye)

**Starship** on yhdysvaltalainen rock-yhtye, joka perustettiin vuonna 1985. Yhtye oli alun perin jatkoa Jefferson Starshipille, mutta jäsenvaihdokset ja musiikillinen suuntaus tekivät siitä täysin oman juttunsa.

Perustajajäsen Paul Kantnerin lähdön jälkeisen oikeusjutun seurauksena yhtye otti vuonna 1985 käyttöön nimen Starship. Se sai poplistahittejä kappaleillaan "Sara", "We Built This City", "Nothing’s Gonna Stop Us Now" ja "It's Not Over ('Til It's Over)". Yhtyeen suosio hiipui 1990-luvun alkuun mennessä. Lähes kaikki alkuperäiset jäsenet olivat lähteneet, ja yhtyeen toiminta oli lakannut vuonna 1991. Mickey Thomas perusti sen jälkeen yhtyeen nimeltä Starship featuring Mickey Thomas ja lähti sen kanssa kiertueelle.

## Jäsenet

### Alkuperäinen kokoonpano
* Mickey Thomas – laulu
* Grace Slick – laulu
* Craig Chaquico – kitara
* Pete Sears – basso
* Donny Baldwin – rummut

### Nykyinen kokoonpano
*Mickey Thomas – laulu
*Phil Bennett – koskettimet
*Darrell Verdusco – rummut
*Jeff Adams – basso
*Stephanie Calvert – laulu
*John Roth – kitara

## Diskografia
### Albumit
* *[[Knee Deep in the Hoopla]]* (1985)
* *[[No Protection]]* (1987)
* *[[Love Among the Cannibals]]* (1989)
* *[[Loveless Fascination]]* (2013)

## Lähteet
Sennosidi

**Sennosidi** tai **senna glykosidi** on sennakasveista eristetty ulostuslääke. Sitä käytetään joko oraalisesti tai peräsuolen kautta. Suun kautta otettuna vaikutus alkaa 6–12 tunnin kuluessa, peräsuolen kautta lähes välittömästi. Se ei ole yhtä tehokas laksatiivi kuin risiiniöljy. Sennaa on käytetty lääkekasvina jo useita satoja vuosia. 

Kemiallisesti se on glykosidi.

Sennosidi on WHO:n listalla yhteiskunnalle tärkeimmistä lääkkeistä

## Tuotanto Suomessa

Japanilainen silmälääkevalmistaja Santen Pharmaceutical valmisti Tampereella muun muassa sennosidi lääkeraaka-ainetta. Tuotanto päätettiin vuonna 2013 siirtää vuoden 2016 loppuun mennessä Intiaan ja Kiinaan.

## Lähteet

## Aiheesta muualla
*Chemical Entities of Biological Interest (ChEBI): Sennosides 
*Human Metabolome Database (HMDB): Sennoside A 
*Human Metabolome Database (HMDB): Sennoside B 
*ChemBlink: Sennoside C 
*ChemBlink: Sennoside D 
*Human Metabolome Database (HMDB): Sennoside E 
*Human Metabolome Database (HMDB): Sennoside F
Settle

**Settle** on englantilaisen elektronista musiikkia soittavan duon Disclosuren esikoisalbumi, jonka julkaisi Island Records 31. toukokuuta 2013. Albumi nousi julkaisuviikollaan Britannian albumilistan ykköseksi. British Phonographic Industry antoi sille platinalevyn 4. huhtikuuta 2014.

Albumin kappaleessa ”Latch” vierailee brittilaulaja Sam Smith ja kappaleessa ”You & Me” Eliza Doolittle.

## Kappaleet
#
#
#
#
#
#
#
#
#
#
#
#
#
#

## Arvostelut
* Metacritic: 81/100
* Allmusic: 
* Pitchfork Media: 9.1/10
* Rolling Stone: 

## Lähteet
Thomas Chabot

**Thomas Chabot** (s. 30. tammikuuta 1997 Sainte-Mairie, Quebec, Kanada) on kanadalainen jääkiekkopuolustaja, joka pelaa NHL-joukkue Ottawa Senatorsissa. Senators varasi hänet ensimmäisen kierroksen 18. pelaajana . Syyskuussa 2019 Chabot teki kaudesta 2020–2021 alkavan kahdeksan vuoden jatkosopimuksen Senatorsin kanssa.

## Lähteet
* https://www.cbc.ca/sports/hockey/nhl/ottawa-senators-thomas-chabot-extension-1.5289609
*
Anthony Beauvillier

**Anthony Beauvillier** (s. 8. kesäkuuta 1997 Sorel, Quebec, Kanada) on kanadanranskalainen jääkiekkoilija, joka pelaa NHL -joukkue Washington Capitalsissa. Hän on pelipaikaltaan laitahyökkääjä, mutta osaa pelata myös keskellä. New York Islanders varasi Beauvillierin ensimmäisen kierroksen 28. pelaajana . Syyskuussa 2021 Beauvillier teki Islandersin kanssa kolmevuotisen ja yhteensä 12,45 miljoonan dollarin arvoisen jatkosopimuksen.

30. tammikuuta 2023 Islanders kauppasi Beauvillierin, Aatu Rädyn ja ensimmäisen kierroksen varausvuoron vuoden 2023 varaustilaisuuteen Vancouver Canucksiin vaihdossa Bo Horvatiin.

29. marraskuuta 2023 Canucks kauppasi Beauvillierin Chicago Blackhawksiin vaihdossa viidennen kierroksen varausvuoroon vuoden 2024 varaustilaisuudessa.

Maaliskuussa 2024 Blackhawks kauppasi Beauvillierin Nashville Predatorsiin vaihdossa viidennen kierroksen varausvuoroon vuoden 2024 varaustilaisuudessa.

Heinäkuussa 2024 Beauvillier teki vapaana agenttina Pittsburgh Penguinsin kanssa vuoden mittaisen ja 1,25 miljoonan dollarin arvoisen sopimuksen.

Maaliskuussa 2025 Penguins kauppasi Beauvillierin Washington Capitalsiin vaihdossa toisen kierroksen varausvuoroon vuoden 2025 varaustilaisuudessa. Heinäkuussa 2025 Beauvillier solmi Capitalsin kanssa kaksivuotisen ja yhteensä 5,5 miljoonan dollarin arvoisen jatkosopimuksen.  

## Lähteet
*

### Viitteet
David Siegel

**David Siegel** (s. 28. elokuuta 1996) on saksalainen mäkihyppääjä, joka edustaa SV Baiersbronn -seuraa.

Siegel debytoi maailmancupissa uudenvuodenpäivänä 2016 mäkiviikon Garmisch-Partenkirchenin osakilpailussa. Hän saavutti heti ensimmäiset pisteensä sijoittumalla 16:nneksi. Parhaimmillaan hän on ollut kolmastoista Wisłassa marraskuussa 2018.

Continental Cupissa Siegel on saavuttanut seitsemän osakilpailuvoittoa. Hän sijoittui Continental Cupin kokonaiskilpailussa kolmanneksi kaudella 2017–2018. 

Nuorten MM-kisoissa hän saavutti vuonna 2016 Râșnovissa kultaa henkilökohtaisessa kilpailussa ja joukkuemäessä sekä pronssia sekajoukkuemäessä.

## Lähteet
Pokémon: Darkrai nousee

**Pokémon: Darkrai nousee** () on kymmenes kokopitkä Pokémon-elokuva vuodelta 2007. Yhdysvalloissa se julkaistiin helmikuussa 2008, ja Suomessa TV-ensi-ilta oli MTV3-kanavalla 28. joulukuuta 2008. Myöhemmin elokuva on näytetty myös heinäkuussa 2009 sekä kahdesti vuonna 2012.

## Juoni
Kaksi legendaarista Pokémonia, Dialga ja Palkia taistelevat toisessa ulottuvuudessa. Niiden taistelu vaikuttaa oikeaankin maailmaan, ja voi pahimmassa tapauksessa tuhota sen kokonaan, tiedemies Tonion lukeman päiväkirjan mukaan.

## Äänirooleissa

Alku- ja loppulauluja ei suomennettu, vaan ne jätettiin englanninkieliseen asuun.

## Suomenkielinen toteutus
* Äänitys ja ohjaus: Iiro Iljama
* Käännös ja sovitus: Päivi Kangas/Mediaplant
* Tuotanto: Sun Studio A/S, Suomen sivuliike
Helinä Schaffter

**Tuovi Helinä Lemmikki Schaffter**, o.s. *Jaakkola* (8. lokakuuta 1924 – 20. joulukuuta 2010) oli suomalainen juristi. Hän oli Vaasan hovioikeuden hovioikeudenneuvos 1962–1973 ja vesiylituomari 1973–1991.

## Lähteet
Kaivannon sairaala

**Kaivannon sairaala** (Kaivannon B-mielisairaala, entinen Pirkanmaan sairaala) oli Kangasalla lähellä Kaivannon kanavaa sijaitseva psykiatrinen sairaala. Sairaala perustettiin vuonna 1963 ja peruskorjattiin vuosina 1993–1994. Se kuului Pirkanmaan sairaanhoitopiiriin vuoteen 2015 asti. Vuoden 2015 lopulla sairaalakäyttö loppui ja rakennuksissa toimi SPR:n ylläpitämä vastaanottokeskus . Vastaanottokeskuksen toiminta päättyi keväällä 2016, jonka jälkeen rakennus jäi tyhjilleen Miltei kaikki sairaalarakennukset purettiin vuonna 2025 ja alueelle suunnitellaan matkailutoimintoja.

## Lähteet
Pierre-Luc Dubois

**Pierre-Luc Dubois** (s. 24. kesäkuuta 1998 Sainte-Agathe-des-Monts, Quebec, Kanada) on kanadalainen jääkiekkoilija, joka pelaa Washington Capitalsissa. Columbus Blue Jackets varasi hänet ensimmäisellä kierroksella  kolmantena pelaajana. Dubois'n isän suku on kanadanranskalainen ja äiti Yhdysvalloista Georgiasta.

## Ura
Dubois varattiin ensimmäisellä kierroksella viidentenä pelaajana vuoden 2014 varaustilaisuudessa QMJHL-joukkue Cape Breton Screaming Eaglesiin. Hän siirtyi joukkueeseen kaudeksi 2014-2015. Tulokaskaudellaan Dubois oli liigan 16-vuotiaista pelaajista eniten pisteitä kerännyt. Joulukuussa 2020 Dubois teki Columbus Blue Jacketsin kanssa kaksivuotisen ja yhteensä kymmenen miljoonan dollarin arvoisen jatkosopimuksen. Tammikuussa 2021 Blue Jackets kauppasi Duboisin yhdessä kolmannen kierroksen varausvuoron kanssa Winnipeg Jetsiin vaihdossa Patrik Laineeseen ja Jack Rosloviciin. Heinäkuussa 2022 Dubois teki Jetsin kanssa yksivuotisen ja kuuden miljoonan dollarin arvoisen jatkosopimuksen.

Kesäkuussa 2023 Jets kauppasi Duboisin Los Angeles Kingsiin vaihdossa Alex Iafalloon, Gabriel Vilardiin, Rasmus Kupariin ja toisen kierroksen varausvuoroon vuoden 2024 varaustilaisuudessa. Kings teki kaupan jälkeen kahdeksanvuotisen ja yhteensä 68 miljoonan dollarin jatkosopimuksen Duboisin kanssa.

Kesäkuussa 2024 Kings kauppasi Dubois'nWashington Capitalsiin vaihdossa Darcy Kuemperiin.

### Maajoukkueura
1. joulukuuta 2015 Dubois oli mukana Kanadan 30 pelaajan leirillä ennen vuoden 2016 nuorten maailmanmestaruuskilpailuita. Hän oli toinen kahdesta 17-vuotiaasta pelaajasta.

## Lähteet
* 
* 
* 

### Viitteet

## Aiheesta muualla
* Tommi Seppälä, Kommentti: Vastenmielisesti siirron halunnut Dubois raotti matolaatikkoa, jota ei saa avata enempää Yle.fi, urheilu 28.1.2021
Randolf von Schalien

**Sven Nils Randolf von Schalien** (s. 13. maaliskuuta 1932 Helsinki) on suomalainen tekniikantutkija ja emeritusprofessori. Hän on ollut Åbo Akademin lämpötekiniikan professori ja tutkinut termodynamiikkaa.

Schalien valmistui ylioppilaaksi 1950, diplomi-insinööriksi 1956 ja tekniikan lisensiaatiksi 1962 Teknillisestä korkeakoulusta. Hän oli Teknillisessä korkeakoulussa assistenttina vuosina 1954–1962 ja hoiti puolen professorin virkaa 1961–1962. Vuosina 1962–1971 hän oli Åbo Akademin lämpö-säätötekniikan vt. professori ja lämpötekniikan professori 1971–1997.

Professori von Schalienin erikoisalat ovat teknillinen termodynamiikka, lämmön- ja aineensiirto, teknillinen virtausoppi sekä prosessimallialgoritmien luominen tietokoneille mitoitusta ja ohjausta varten sekä prosessien optimointi. Hän on kehittänyt uuden monivaiheoptimointimenetelmän ”Proportional Operator Dynamic Programing” sekä on-line adaptiivisten mallien käyttöä prosessien  ohjauksessa ja optimoinnissa. Hänen tutkimuskohteina ovat olleet muun muassa metallikelaattien muodostamisreaktioiden termodynamiikka, selluloosatehtaiden monivaihehaiduttamot, höyrytyskiteytys, vanadiiniuunit sekä masuunit.

## Lähteet
* Vem och vad 2010
* Suomen professorit 2008

### Viitteet
Michael McLeod

**Michael McLeod** (s. 3. helmikuuta 1998 Mississauga, Ontario, Kanada) on kanadalainen jääkiekkoilija, joka pelaa KHL-joukkue Avangard Omskissa.

## Ura
McLeod pelasi Greater Toronto Hockey Leaguessa Toronto Marlborosin joukkueessa. Vuonna 2014 hän johti joukkueensa OHL Cupin voittoon ja hänet palkittiin OHL:n arvokkaimpana pelaajana Tim Adams Memorial Trophylla.

McLeod varattiin Mississauga Steelheadsiin ensimmäisellä kierroksella viidentenä pelaajana vuoden 2014 OHL:n varaustilaisuudessa. Hän siirtyi joukkueeseen kaudeksi 2014–2015.

Heinäkuussa 2021 McLeod teki Devilsin kanssa kaksivuotisen ja yhteensä 1,95 miljoonan dollarin arvoisen jatkosopimuksen. Tammikuussa 2024 Devils tiedotti McLeodin ja Cal Footen jättäytyvän joukkueen toiminnasta. Molempien olevan epäiltyinä vuonna 2018 tapahtuneeseen seksuaalirikokseen kummankin pelattua Kanadan nuorten maajoukkueessa.

Elokuussa 2024 McLeod siirtyi vuoden mittaisella sopimuksella KHL-joukkue Barys Astanaan.

## Lähteet
* 
* 
* 

### Viitteet
Max von Schantz

**Max Filip Eberhard von Schantz** (20. tammikuuta 1922 – 25. marraskuuta 2007) oli suomalainen kemisti. Hän oli Helsingin yliopiston farmakognosian professori 1963–1987. Hän tutki haihtuvia öljyjä kromatografisia menetelmiä käyttäen ja myös rohdoskasvien viljelyä.

## Lähteet

## Aiheesta muualla
*Kuka kukin on 1978 (Runeberg.org)
Kivilampi (Parkano, Majajärvi)

**Kivilampi**  on Pirkanmaalla Parkanossa sijaitseva lampi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Kivilampi on osa Vuorijoen valuma-aluetta.

## Maantietoa
Lammen pituus on 400 metriä, leveys 250 metriä ja sen pinta-ala on 5,8 hehtaaria. Se sijaitsee tiheästi ojitetun suoalueen keskellä. Siihen laskee kaksitoista suo-ojaa lammen eteläpäästä lähtee sen laskuoja, joka virtaa 1,8 kilometriä ja laskee Kuuhimojärveen. Rantaviivan pituus on 1,1 kilometriä ja rannalle on rakennettu yksi vapaa-ajan asunto. Sille johtaa tie Majajärveltä ja Parkanon keskustasta.

## Historiaa
Ennen Suomessa toteutettu laajamittaista soiden ojittamista Kivilammen laskuoja kiemurteli luontaisena soiden läpi. Tämän tilanteen näkee vielä vuoden 1959 painetussa peruskartassa. Kun ojitus oli seudulla suoritettu, siirrettiin yläjuoksulla vesi virtaanaan kaivettuihin suo-ojiin ja luontainen puron uoma jätettiin kuivaksi. Hylätty puron osuus erottuu vielä vuoden 1984 peruskartassa.

## Lähteet
Valkeinen (Parkano)

**Valkeinen**  on Pirkanmaalla Parkanossa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Parkanonjärven alueeseen. Valkeinen on osa Vuorijoen valuma-aluetta.

## Maantietoa
Järven pituus on 1,1 kilometriä, leveys 500 metriä ja sen pinta-ala on 32 hehtaaria. Se sijaitsee metsä- ja suomaastossa Valkeisennevan länsipuolella noin 10 kilometriä koilliseen Parkanon kirkolta. Se on muuten ojitetun suon ympäröimä paitsi etelä- ja itärannoiltaan, missä on kangasmaastoa. Vaikka suo on tiheästi ojitettu, ei laskuojia ole johdettu järveen. Järven oma laskuoja, joka lähtee järven eteläpäästä, on poikkeus. Laskuoja virtaa suo-ojien verkoston kautta Iso Ristiharjunlammen laskuojaan, joka yhtyy Ritajokeen myöhemmin. Ritajoki laskee Majajärveen. Järvessä on paljon kiviä ja kuusi pientä luotomaista saarta. Rannolle on rakennettu seitsemän vapaa-ajan asuntoa ja Kipinäpartion kämppä, joille johtaa tiet idästä valtatieltä 3 tai etelästä Parkanon keskustasta.

## Historiaa
Vuoden 1959 painetussa peruskartassa ei järvelle johtanut kävelypolkua kummempaa tietä. Ensimmäiset vapaa-ajan asunnot on piirretty vuoden 1984 painettuun peruskarttaan. Laskuoja oli jo vuonna 1959 kaivetussa uomassa ja se virtasi Saarimäen (Ristiharjun) maatilan kautta kohtaan, josta ylitettiin Ristiharjun matala osuus "Ritojokeen" (Ritajokeen).

## Lähteet
Luis Stadlober

**Luis Stadlober** (s. 23. heinäkuuta 1991) on itävaltalainen uransa lopettanut maastohiihtäjä. Hän edusti SC Sparkasse Radstadt-Salzburg -seuraa.

Stadlober debytoi maailmancupissa joulukuussa 2015 Davosin vapaan sprintissä ollen 46:s. Ensimmäistä kertaa hän sijoittui 30 parhaan joukkoon Tour de Skin avauskilpailussa uudenvuodenpäivänä Lenzerheiden vapaan sprintissä ollen 25:s. 

Stadlober lopetti uransa maastohiihtäjänä keväällä 2019. 

Myös Stadloberin pikkusisko Teresa Stadlober on maastohiihtäjä. Heidän isänsä Alois Stadlober on maastohiihdon maailmanmestari ja äitinsä Roswitha Steiner alppihiihdon MM-mitalisti.

## Lähteet
Lähtevä ryhmä

**Lähtevä ryhmä** eli **poistuva ryhmä** on kemiallisessa reaktiossa joko sähköisesti neutraali tai negatiivisesti varautunut atomi tai molekyyli, joka irtoaa reaktion lähtöaineesta. Lähtevä ryhmä voi ottaa mukaansa sidoselektronit jolloin sitä kutsutaan nukleofuugiksi. Tyypillisiä neutraaleja lähteviä ryhmiä ovat esimerkiksi vesi ja ammoniakki ja lähtevinä ryhminä yleisiä anioneja ovat esimerkiksi halogenidi- ja karboksylaatti-ionit.

## Lähtevän ryhmän ominaisuudet

Parhaimmat lähtevät ryhmät ovat ioneja tai molekyylejä, jotka kykenevät hyvin vastaanottamaan elektroniparin ja joiden polarisoituvuus on alhainen. Tyypillisesti hyvät lähtevät ryhmät ovat neutraaleja tai hyvin heikkoja emäksiä ja hyvin heikkoja nukleofiileja. Usein käytetty suure käsiteltäessä ryhmän kykyä toimia lähtevänä ryhmänä on pKaH-arvo, joka on lähtevän ryhmän konjugaattihapon pK<sub>a</sub>-arvo. Mitä matalampi pKaH-arvo on sitä parempi on lähtevä ryhmä. Esimerkiksi jodidi-ioni on parempi lähtevä ryhmä monissa reaktioissa kuin kloridi-ioni, koska jodidi-ionin pKaH on -10 ja kloridi-ionin pKaH-arvo on -7. Usein hyvän lähtevän ryhmän sidos reaktion lähtöaineessa on suhteellisen heikko.

Lähtevä ryhmä on tärkeä erityisesti nukleofiilisissa substituutioissa ja eliminaatioreaktiossa. Esimerkiksi SN1- ja SN2-mekanismilla tapahtuvat reaktiot ovat yleisesti sitä nopeampia, mitä parempi lähtevä ryhmä niissä on.

## Lähteet
Edzard Schaper

**Edzard Hellmuth Schaper** (1908–1984) oli saksalainen kirjailija ja kääntäjä. Hän asui Virossa 1930–1940 ja Suomessa 1940–1944, vuodesta 1947 Sveitsissä. Hänen tuotantonsa keskeinen teema on ihmisen suhde uskontoon ja yhteiskuntajärjestelmiin. Hän käänsi suomalaista kirjallisuutta, muun muassa Aleksis Kiven *[[Seitsemän veljestä]]*, Frans Eemil Sillanpään teoksen *[[Hurskas kurjuus]]*. Hänen omia teoksiaan on suomennettu.

## Suomennetut teokset
* *Vangitun vapaus* (*Die Freiheit des Gefangenen*), suom. Sinikka Kallio-Visapää. Helsinki : Otava, 1951. - (Delfiini-sarja).
* *Kaukopartio* (*Das Christkind aus den grossen Wäldern*), suom. Elvi Nieminen, kuv. Richard Seewald. Hämeenlinna : Karisto, 1958.
* *Legenda neljännestä kuninkaasta* (*Die Legende vom vierten König*), suom. Helinä Kuusiola. Hki : SLEY-kirjat, 1981  

## Lähteet
Jan Toorop

**Jan Toorop** (20. joulukuuta 1858 Purwojero, Alankomaiden Itä-Intia &#x2013; 3. marraskuuta 1928 Haag) oli alankomaalainen taidemaalari. Toorop asui lapsuudessaan Jaavassa, mikä sekin heijastuu hänen taiteessaan. Taiteilijana hän edusti aluksi realismia ja neoimpressionismia, 1890-luvulta  lähtien mystistä symbolismia, jossa pyrki kuvaamaan sielujen tiloja jyrkällä viivarytmiikalla ja värien vastakkaisuudella. Hän kuvasi mystis-uskonnollisia aiheita herkillä ääriviivoilla. Tooropin viivarytmiikassa on myös jugendia. Hän onkin maansa merkittävimpiä jugendtyylin edustajia. Hän kuului George Hendrik Breitnerin ohella noin vuonna 1900 nousseeseen uuteen alankomaalaisten taiteilijoiden polveen. Toorop kuului myös Aubrey Beardsleyn ohella fantastisiin taiteilijoihin, jotka tekivät makaaberin eroottisesti kuvia kohtalokkaista naisista.

## Lähteet

## Aiheesta muualla

*
Mooses Mentula

**Seppo ”Mooses” Mentula** (s. 1976 Tuupovaara) on suomalainen kirjailija ja rehtori.

Mentulan esikoisteos, novellikokoelma *Musta timantti* (2011), oli Helsingin Sanomien kirjallisuuspalkintoehdokkaana. Hänen ensimmäinen romaaninsa *Isän kanssa kahden* ilmestyi vuonna 2013. Teos julkaistiin saksaksi 2014. Mentulan toinen romaani *Jääkausi* ilmestyi vuonna 2016. Se käsittelee koulukiusaamista. Kolmas romaani *Toiset meistä* julkaistiin keväällä 2020. Weidle Verlag julkaisi sen Saksassa vuonna 2022. Mentulan uusin romaani on vuonna 2023 ilmestynyt Toiviokoski. Se julkaistiin Saksassa keväällä 2026 nimellä Die Fabrik.

Mentula syntyi Tuupovaarassa, mutta vietti suurimman osan lapsuuttaan ja nuoruutensa Kuhmossa sekä asui seitsemän vuotta Lapissa ennen muuttoaan Tuusulaan. Hän alkoi kirjoittaa 16-vuotiaana paikallislehti *[[Kuhmolainen|Kuhmolaiseen]]*  ja työskenteli myöhemmin *[[Lapin Kansa]]ssa* ja YLE:n Lapin Radiossa (1998–2004). Mentula opiskeli luokanopettajaksi Rovaniemellä ja työskenteli opettajana Syväjärven koululla Sodankylässä 2004–2006. Sittemmin hän on toiminut Paijalan ja Rusutjärven koulujen rehtorina Tuusulassa. Nykyään hän on kirjoittamisen lisäksi Mäntsälän Ehnroosin koulun rehtori. 

## Tuotanto
* 
* 
* 
* 
* Toiviokoski. (Romaani) Helsinki: WSOY, 2023. .

## Lähteet

## Aiheesta muualla
* Mooses Mentulan verkkosivut
* Aamun kirja: Isän kanssa kahden Yle Areena. 23.5.2013.
* Aamun kirja: Jääkausi Yle Areena. 27.10.2016.
* MTV3: Huomenta Suomi: Toiviokoski (sotatraumat) Ruutu 13.11.2023
Georges Marchal

**Georges Marchal** (oikealta nimeltään *Georges Louis Lucot*, 10. tammikuuta 1920 Nancy – 28. marraskuuta 1997 Maurens, Dordogne) oli ranskalainen elokuvanäyttelijä.

Marchalin ensimmäinen nimetön sivurooli oli Henri Decoinin elokuvassa *Premier rendez-vous* (1941). Hän siirtyi pian esittämään pääosia ja oli 1940- ja 1950-lukujen ranskalaisen elokuvan huomattavimpia näyttelijöitä. 1950-luvulla Marchal erikoistui puku- ja seikkailuelokuviin. Hän työskenteli myös Espanjassa ja Italiassa ja esiintyi useissa ystävänsä Luis Buñueln elokuvissa. 1960-luvulla Marchal työskenteli etupäässä ulkomailla ja 1970-luvulta lähtien televisiossa. Hän vetäytyi alalta vuonna 1989.

## Elokuvia
* *[[Nel segno di Roma]]*, 1959
* *[[Niilin legioonat]]*, 1959
* *[[Taistelu Rhodoksesta]]*, 1961
* *[[Odysseus vastaan Hercules]]*, 1962
* *[[Päiväperho]]*, 1967

## Lähteet
U-370

**U-370** oli Saksan laivaston tyypin VII sukellusvene toisessa maailmansodassa. Se suoritti kaksitoista tehtävää Itämerellä, ennen kuin liittoutuneet upottivat sen 1945 Pohjois-Saksassa.

## Valmistus

Alus tilattiin 25. elokuuta 1941 Flensburger Schiffsbau-Geselshaftilta Flensburgista, missä köli laskettiin 21. marraskuuta 1942 telakkanumerolla 493. Se laskettiin vesille 24. syyskuuta 1943 ja otettiin palvelukseen 19. marraskuuta päällikkönään yliluutnantti () Karl Nielsen.

## Palvelus
Palvelukseen otettaessa alus  liitettiin koulutettavaksi 4. sukellusvenelaivueeseen. Se lähti 9. kesäkuuta 1944 Kielistä Marvikeniin, jonne se saapui seuraavana päivänä. Alus lähti 29. kesäkuuta paluumatkalle Marvikenistä Kieliin, jonne se saapui 1. heinäkuuta. Se siirrettiin 1. elokuuta 1944 operatiiviseen palvelukseen 8. sukellusvenelaivueeseen. Se siirrettiin  16. joulukuuta 1944 vielä 4. sukellusvenelaivueeseen.

Se lähti 9. heinäkuuta 1944 Kielistä Tallinnaan, jonne se saapui 12. heinäkuuta.

Se upotti 31. heinäkuuta 1944 viidennellä partiomatkallaan Neuvostoliiton laivaston *MO-101* lähellä Koivistoa.

Yhdeksännellä partiomatkalla Erwin Stiegeler huuhtoutui mereen 23. heinäkuuta 1944.

Alus upotti 12. tammikuuta 1945 Suomen laivaston miinalaiva ''Louhen'' 11. partiomatkallaan.

Veneen miehistö upotti 5. toukokuuta 1945 aluksensa Geltingerinlahdella (itään Flensburgista). Hylky romutettiin 1948.

## Yhteenveto upotuksista

## Lähteet
Tupinambát

**Tupinambát** olivat yksi tupi-intiaanien alaryhmistä nykyisen Brasilian koillisosissa. Monet heistä kuolivat orjuudessa portugalilaisten siirtokunnissa tauteihin ja loput sulautuivat muihin intiaaniryhmiin.

## Historia
Varhaiset historialliset lähteet Brasilian rannikon intiaaneista ovat peräisin eurooppalaisilta, jotka jakoivat intiaanit hyvin laaja-alaisiin ryhmiin. Rannikon intiaanit tulivat tunnetuiksi tupeina ja siihen kuuluneilla ryhmillä oli hyvin samankaltainen kulttuuri ja kieli. Ryhmät eivät olleet kuitenkaan poliittisesti yhtenäisiä, vaan yhteisöjä leimasi jatkuva sodankäynti ryhmien kesken. Alueella asui myös intiaaneja, jotka eivät puhuneet tupi-kieliä ja heitä kutsuttiin nimellä tapuiat, joita varhaiset eurooppalaiset pitivät alueen vanhimpina asukkaina. Bahian intiaaneista kirjoittaneen Soares de Sousan mukaan tupinát ajoivat ensin tapuiat alueiltaan Brasilian rannikolla ja heitä seurasivat vuorostaan tupinambát. De Sousa perusti kirjoituksensa intiaanien kansanperinteeseen. Tupinambá-nimellä kutsuttiin sittemmin myös useita eri Amazonin suulla asuneita intiaaniryhmiä.

Portugalilaisten kohdatessa tupinamboja ensi kerran nämä kaksi kansaa kävivät aluksi keskenään kauppaa. Ryhmät joutuivat kuitenkin pian yhteenottoihin keskenään, kun sokerista tuli Euroopan kysynnän myötä arvokas vientituote ja tupinambojen hallitsemat alueet alkoivat käydä houkuttelevammaksi portugalilaisille siirtomaaherroille. Portugalilaisia myös kammotti intiaanien harjoittama kannibalismi, jolla oli tärkeä osa tuolloisessa intiaanikulttuurissa. Portugalilaiset valloittivat intiaanien maat ja väkivallasta selvinneet intiaanit päätyivät orjuuteen plantaaseille.

Vuonna 1547 tupinambát nykyisen Salvadorin lähistöllä kapinoivat ja tuhosivat paikallisen portugalilaisten asutuskeskuksen tappaen sen asukkaat. Saman vuosisadan toisella puoliskolla Portugalin kruunu nimitti kuninkaallisen kuvernöörin ja rakennutti aiemmin hävitetylle paikalle uuden alueellisen pääkaupungin. Portugalilaisten vallan kasvaessa tupinambát orjuutettiin vähitellen jälleen. Siirtokunta oli yliasutettu ja taudit tappoivat suuren osan intiaaneista nopeasti. Tupinambát sekoittuivat myös muihin paikallisiin intiaaniryhmiin, kunnes he lopulta katosivat omana ryhmänään.

## Lähteet